Το **Τμήμα Λογιστικής και Χρηματοοικονομικής** του Πανεπιστημίου Πελοποννήσου εκπροσωπούμενο από τον Πρόεδρό του Οδυσσέα Σπηλιόπουλο και το **Ελληνικό Δίκτυο Λύσεων για τη Βιώσιμη Ανάπτυξη του ΟΡΓΑΝΙΣΜΟΥ ΗΝΩΜΕΝΩΝ ΕΘΝΩΝ (SDSN Greece)** εκπροσωπούμενο από τον Καθηγητή Ανδρέα Παπανδρέου, υπέγραψαν Μνημόνιο Εκπαιδευτικής, Επιστημονικής και Ερευνητικής Συνεργασίας.

Συγκεκριμένα η Συνεργασία μεταξύ των δύο φορέων καλύπτει τις εξής δράσεις:

• Συνεργασία σε υπάρχουσες ή νέες εκπαιδευτικές δράσεις

• Διοργάνωση από κοινού επιστημονικών ή ερευνητικών δραστηριοτήτων (λ.χ. συνεδρίων, ημερίδων, εκδηλώσεων)

• Διοργάνωση και υλοποίηση από κοινού ερευνητικών και εκπαιδευτικών και επιμορφωτικών προγραμμάτων

• Δυνατότητα από κοινού συγγραφής και υποβολής ερευνητικών προτάσεων.

• Κάθε άλλη ερευνητική ή/και ακαδημαϊκή δραστηριότητα που αποβλέπει στο κοινό όφελος και συναποφασίζεται από τους εταίρους.